Diari Oficial de la Generalitat Valenciana


Sumari del DOGV 4168, del 15-01-2002 (2002/241)

RESOLUCIÓ de 9 de gener de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Agricultura, Pesca i Alimentació, la Comunitat Valenciana i la Fundació Sabor i Salut, per al desenvolupament d'una acció promocional relativa a fruites i hortalisses.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4168

Data del DOGV
:   15-01-2002

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2002/241


Data del document
:   09-01-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * fundació
    * administració central
    * producte agrícola
    * promoció comercial
    * cooperació administrativa

RESOLUCIÓ de 9 de gener de 2002, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració entre el Ministeri d'Agricultura, Pesca i Alimentació, la Comunitat Valenciana i la Fundació Sabor i Salut, per al desenvolupament d'una acció promocional relativa a fruites i hortalisses. [2002/X241]
  
Subscrit, després de la tramitació prèvia reglamentària, entre el Ministeri d'Agricultura, Pesca i Alimentació, la Comunitat Valenciana i la Fundació Sabor i Salut, el 2 de novembre de 2001, un Conveni de col·laboració per al desenvolupament d'una acció promocional relativa a fruites i hortalisses, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0993/2001, i que figura com a annex d'aquesta resolució.
  
València, 9 de gener de 2002.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre el Ministeri d'Agricultura, Pesca i Alimentació, la Comunitat Autònoma Valenciana i la Fundació Sabor i Salut, per al desenvolupament d'una acció promocional relativa a fruites i hortalisses.
  
Madrid, 2 de novembre de 2001.
  
Reunits:
  
D'una part, l'Excm. Sr. Miguel Arias Cañete, ministre d'Agricultura, Pesca i Alimentació, en virtut del RD 561/2000, de 27 d'abril, pel qual es disposa el seu nomenament, en exercici de la competència que li atribueix l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat.
  
D'una altra part, l'Honorable Sra. Maria Àngels Ramon-Llin i Martínez, consellera d'Agricultura, Pesca i Alimentació de la Generalitat Valenciana, en virtut del Decret 11/1999, de 22 de juny, pel qual es disposa el seu nomenament, i del Decret 6/2000, de 22 de maig, pel qual se li assigna la titularitat de la Conselleria d'Agricultura, Pesca i Alimentació, i fent ús de les atribucions que li han estat conferides per acord del Govern Valencià de 31 d' octubre de 2001.
  
I d'una altra part, el senyor José Miquel Borras, president de la fundació Sabor i Salut, (amb domicili a l'avinguda de Blasco Ibáñez, 24, 46180 València, i CIF Y38239473), constituïda el 6 de maig de 1999, per escriptura autoritzada pel notari de Madrid senyor José Manuel Pérez-Jofre Esteban, amb número 1553 del seu protocol general d'aquell any), en virtut de l'acord de la reunió ordinària del patronat d'aquesta fundació, amb data 28 de setembre de 2000, pel qual es disposa el seu nomenament, i actuant en representació d'aquesta, d'acord amb l'article 17.1 dels seus estatuts i conformement a la Llei de Fundacions, de 25 de novembre de 1994.
  
Les parts, en la qualitat en què intervenen en aquest acte, es reconeixen recíprocament capacitat legal per a obligar-se i atorgar el present conveni, a l'efecte del qual
  
Exposen:
  
1. Que el Ministeri d'Agricultura, Pesca i Alimentació, d'ara endavant MAPA, actua en l'exercici de la competència ?Bases i coordinació de la planificació general de l'activitat econòmica?, títol atribuït en exclusivitat a l'Estat per l'article 149.1.13 de la Constitució.
  
2. Que l'article 6, apartat 2.d, del Reial Decret 1.282/2000, de 30 de juny, pel qual es modifica i desenvolupa l'estructura orgànica bàsica del MAPA, estableix com a funcions de la Direcció General d'Alimentació la promoció dels productes alimentaris, així com la preparació dels convenis que en aquest camp es puguen celebrar amb altres ens públics o privats.
  
3. Que la Generalitat Valenciana, a través de la Conselleria d'Agricultura, Pesca i Alimentació, té entre les seues funcions la promoció del consum de productes agraris.
  
4. Que la fundació Sabor i Salut té per objecte bàsic la creació i difusió al si de la societat espanyola d'una cultura dietètica orientada al consum de fruites i hortalisses fresques.
  
5. Que el Ministeri d'Agricultura, Pesca i Alimentació, la Conselleria d'Agricultura, Pesca i Alimentació de la Generalitat Valenciana i la Fundació Sabor i Salut han considerat l'oportunitat de prestar el seu suport a diverses actuacions emmarcades en aquesta acció promocional, en l'exercici de les seues funcions i finalitats.
  
Les parts estableixen el present conveni de col·laboració d'acord amb les següents:
  
Clàusules
  
Primera. Objecte
  
L'objecte del present conveni és promocionar el foment del consum de fruites i hortalisses, i donar-li suport, mitjançant la celebració d'una acció promocional adreçada a escolars en centres d'ensenyament.
  
Segona. Accions que es desenvoluparan
  
A l'efecte del que es preveu en la clàusula anterior, es realitzaran, a 40 col·legis de la Comunitat Autònoma Valenciana, les accions següents:
  
1. Dues sessions en cada centre consistents en una exposició desimbolta dels conceptes bàsics d'una dieta equilibrada, una representació lúdica dels conceptes bàsics d'una dieta equilibrada, una representació de teatre en guinyol i jocs que refermen els conceptes nutricionals desenvolupats durant el taller. En la representació teatral, els personatges, entre altres, són les fruites i les hortalisses, per tal que els escolars coneguen la gran varietat de fruites fresques i hortalisses i les propietats específiques de cada una d'elles.
  
2. Esmorzar amb fruita: Es repartirà fruita en l'hora de l'esbarjo a tots els alumnes del col·legi.
  
3. Complementàriament, es confeccionarà material divulgatiu que es distribuirà entre els alumnes del centre, amb el qual es pretén informar els pares i professors dels objectius de la campanya i de les característiques nutritives d'aquests productes alimentaris.
  
4. Organització d'un concurs entre tots els col·legis participants, destinat a estimular l'interés dels alumnes.
  
Tercera. Pressupost
  
El pressupost global de les accions que es preveuen en el present conveni puja a vint-i-quatre milions set-centes quaranta-quatre mil pessetes (03.134.985 PTA / 148.714,44 €), IVA inclòs, desglossat en les partides següents:
  
1. EQUIP HUMÀ 8.236.000 PTA
  
- director i executiu de comptes, monitor infantil, equip de dos monitors i de dues hostesses. S'hi inclouen dietes, desplaçaments i allotjament.
  
2. DECORATS I ALTRES MATERIALS 4.872.000 PTA
  
- Disseny i producció de decorats, estructura i atrezzo del guinyol, bodegons, vestuari.
  
3. MATERIAL AUDIOVISUAL 2.842.000 PTA
  
- Contractació d'equip de megafonia amb reproductor de CD, 2 micròfons sense fil, 3 micròfons diadema, etapes de potència i altaveus.
  
- Composició de jingle, contractació d'estudi d'enregistrament, instrumentació, cors infantils, producció i direcció artística, bolcat de màster a sistema CD.
  
4. MATERIAL GRÀFIC 1.276.000 PTA
  
- Disseny, producció i fotomecànica de 20.000 exemplars destinats als pares.
  
- Disseny, producció i fotomecànica de 1.000 fullets per al concurs de bodegons de fruites i hortalisses.
  
- Disseny, producció i fotomecànica de 50 fullets explicatius de campanya per als directors de col·legis.
  
- Disseny i producció de 50 sol·licituds de participació per a col·legis.
  
5. LOGÍSTICA 1.200.000 PTA
  
- Transport dels decorats fins als 40 col·legis de la Comunitat Valenciana.
  
- Missatgeria i enviament de fullets
  
6. MARXANDATGE I PREMIS 1.392.000 PTA
  
- Producció de 10.000 regals promocionals (45 PTA/unitat).
  
- Premi per a les classes guanyadores del concurs de bodegons de fruita d'una excursió a granja escola i dues excursions al Museu de la Taronja.
  
7. FRUITES I TRANSPORT DE PREUS 1.562.000 PTA
  
- Fruita de temporada per a repartiment en l'hora d'esbarjo als escolars.
  
- Logística i transport de fruites
  
8. ACTE PRESENTACIÓ CAMPANYA 1.160.000 PTA
  
- Lloguer de la sala, infraestructura tècnica, decoració.
  
- Redacció i producció del dossier de premsa
  
- Vi espanyol 80 persones
  
9. COORDINACIÓ GENERAL 2.204.000 PTA
  
Pressupost final (IVA inclòs). 90.339.544 PTA 148.714,44€
  
Quarta. Obligacions del MAPA
  
El MAPA es compromet a:
  
1. Col·laborar en aquest projecte amb la quantitat de nou milions cent sis mil pessetes (9.106.000 pessetes / 54.728,16 euros) IVA inclòs, a càrrec de l'aplicació pressupostària 97.69.563D.081.07, per al finançament, d'acord amb el pressupost desglossat en la clàusula anterior, de les partides de decorats, material audiovisual i marxandatge i premis.
  
2. Participar en la planificació i el seguiment de les accions.
  
3. Assessorar en la confecció del material que s'utilitzarà en l'acció promocional.
  
Cinquena. Obligacions de la Comunitat Autònoma Valenciana
  
La Comunitat Autònoma Valenciana es compromet a:
  
1. Col·laborar en aquest projecte amb la quantitat de catorze milions setanta-sis mil pessetes (04.102.515 pessetes / 84.598,46 euros) IVA inclòs, per al finançament, d'acord amb el pressupost desglossat en la clàusula tercera, de les partides d'equip humà, material gràfic, logística, acte de presentació i coordinació general.
  
2. Participar en la planificació i el seguiment de les accions.
  
3. Assessorar en la confecció del material que s'utilitzarà en l'acció promocional.
  
Sisena. Obligacions de la fundació Sabor i Salut
  
La fundació Sabor i Salut es compromet a:
  
1. Participar en l'organització de les activitats amb la quantitat d'un milió cinc-centes seixanta-dues mil pessetes (1.562.000 pessetes / 9.387,81 euros), IVA inclòs, per al finançament, d'acord amb el pressupost desglossat en la clàusula tercera, de la partida de fruites i el transport del producte.
  
2. Assumir la responsabilitat directa de les gestions necessàries per al bon desenvolupament de les accions previstes en el present conveni.
  
3. Elaborar una memòria de l'acció que comprenga, almenys, una descripció dels recursos emprats (humans i materials) de les activitats realitzades i, en la mesura que es puga, una valoració sobre el seu impacte, així com qualsevol altra informació que puga contribuir a mesurar l'eficàcia de l'acció.
  
Setena. Finançament i forma de pagament
  
1. Finançament.
  
El finançament corresponent a la realització de les activitats objecte del conveni puja a la quantitat de vint-i-quatre milions set-centes quaranta-quatre mil pessetes (29.032.056 PTA / 148.714,44 €).
  
El Ministeri d'Agricultura, Pesca i Alimentació finançarà la quantitat de nou milions cent sis mil pessetes (9.106.000 pessetes / 54.728,16 euros), IVA inclòs, a càrrec de l'aplicació pressupostària 11.01.929C.841.93.
  
La Conselleria d'Agricultura, Pesca i Alimentació finançarà la quantitat de catorze milions setanta-sis mil pessetes (03.705.646 pessetes / 84.598,46 euros), IVA inclòs, a càrrec de l'aplicació pressupostària 36.37.437.03.2.
  
La fundació Sabor i Salut finançarà la quantitat d'un milió cinc-centes seixanta-dues mil pessetes (1.562.000 pessetes / 9.387,81 euros) IVA inclòs, a càrrec dels seus pressupostos.
  
2. Forma de pagament.
  
El Ministeri d'Agricultura, Pesca i Alimentació pagarà a la fundació Sabor i Salut la quantitat de nou milions cent sis mil pessetes (9.106.000 pessetes / 54.728,16 euros), amb la justificació prèvia de les despeses realitzades i l'emissió dels certificats de conformitat corresponents, al compte núm. 2100 2193 29 8989149247 de l'entitat bancària La Caixa, amb domicili a la Plaça de la Porta de la Mar, 6, 46223, València.
  
La Conselleria d'Agricultura, Pesca i Alimentació pagarà a la fundació Sabor i Salut la quantitat de catorze milions setanta-sis mil pessetes (01.418.771 pessetes / 84.598'46 euros), amb la justificació prèvia de les despeses realitzades i l'emissió dels certificats de conformitat corresponents, al compte núm. 2100 2193 29 6257357388, de l'entitat bancària La Caixa, amb domicili a la Plaça de la Porta de la Mar, 6, 46878, València.
  
El desglossament del pressupost apareix recollit en la clàusula tercera.
  
Vuitena. Publicitat
  
L'actuació del MAPA, la Generalitat Valenciana i la fundació Sabor i Salut constarà de manera fefaentment llegible i de manera expressa en tota la publicitat, difusió, resultats, etc., que es realitze en qualsevol mitjà de difusió, per qualsevol de les parts.
  
Novena. Durada del conveni
  
El present conveni tindrà efecte des de la firma fins al dia 10 de desembre de 2001.
  
Deu. Extinció i modificació del conveni
  
Aquest conveni de col·laboració podrà ser modificat per acord mutu de les parts que convenen mitjançant l'acord de modificació corresponent, que serà subscrit amb anterioritat a la seua finalització.
  
El present conveni de col·laboració podrà ser rescindit per acord mutu de les parts o per acord motivat d'una d'elles comunicant-ho per escrit a l'altra part, amb almenys un mes d'antelació a la data prevista de resolució.
  
Onze. Règim jurídic i resolució de conflictes
  
Aquest conveni té la naturalesa dels previstos en l'article 3.1.d del text refós de la Llei de Contractes de les Administracions Públiques, aprovat per mitjà del Reial Decret Legislatiu 2/2000, de 16 de juny, i hi seran d'aplicació, si no hi ha normes específiques, els principis d'aquest text legal per resoldre dubtes i llacunes que es puguen presentar.
  
Les qüestions litigioses a què puga donar lloc la interpretació i el compliment del conveni, finalitzada la via administrativa, quedaran sotmeses al coneixement i a la resolució de la jurisdicció contenciosa administrativa, de conformitat amb el que es preveu en la Llei 29/1998, de 13 de juliol, reguladora d'aquesta jurisdicció.
  
En prova de conformitat, i per a la deguda constància d'allò que s'ha convingut, atorguen el present document, en quatre exemplars, al lloc i en la data indicats al principi.
  
El ministre d'Agricultura, Pesca i Alimentació,
  
MIGUEL ARIAS CAÑETE
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ
  
El president de la Fundació Sabor i Salut,